Sag om fastsættelse af samvær
Ret: Københavns Byret (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

KØBENHAVNS BYRET
DOM

afsagt den 2. maj 2022

Sagen er behandlet for lukkede døre

Sag BS-9605/2022-KBH

Far
(advokat Julia Jensen)

mod

Mor
(beskikket advokat Jesper Rohde)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 10. marts 2022.

Far har fremsat påstand om samvær med Barn på følgende måde:

Principalt
Sagsøgers samvær med Barn, født Dato 2020, fastsættes på følgende måde:

Optrapning indtil der kan etableres en 9/5 – ordning:

Fra nu og til Dato2022 hvor Barn fylder 2 år så skal samværet være som hidtil:



/

2

Mandag til tirsdag hver uge og hver fredag til lørdag med afhentning og afleve-
ring i vuggestuen af sagsøger.

Sagsøger afleverer hver lørdag kl 16.00 hos sagsøgte på adressen.

Fra Dato2022 til Dato2023 (Barn fylder 3 år):

Mandag til onsdag hver anden uge med aflevering og afhentning i i vugge-
stue/børnehave.

Hver anden weekend fra fredag til søndag kl 16.00 med afhentning i børneha-ven
og aflevering hos sagsøgte.

Fra Dato2023-Dato2024 (Barn fylder 4 år):

Hverdagssamvær

9/5-ordning, således at sagsøger i lige uger har samvær fra fredag med afhent-ning
i institution /skole og frem til onsdag morgen med aflevering i institution /skole.

Sagsøger afhenter og afleverer Barn i institution/skole i overensstemmelse med
ovenstående.

Vinterferie

Samværet følger det almindelige samvær, blot med afhentning fredage kl. 14.00
og aflevering tirsdag kl. 10.00.

Sagsøger skal aflevere og afhente på sagsøgtes adresse.

Påskeferie, pinse og øvrige helligdage

Samværet følger det almindelige samvær, blot med afhentning fredage kl. 14.00
og aflevering tirsdag kl. 10.00.

Sagsøger skal aflevere og afhente på sagsøgtes adresse.

Sommerferie

3 ugers sommerferie, som ikke kan placeres i sammenhæng frem til 2025.

Sagsøger kan vælge blandt lige uger, og sagsøgte kan vælge blandt ulige uger.



/

3

I lige år vælger sagsøgte først sine sommerferieuger. Dette skal meddeles sagsø-
ger skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

I 2026 og 2027
Kan vælges op til 2 ugers sommerferie i sammenhæng.

I lige år vælger sagsøgte først sine sommerferieuger. Dette skal meddeles sagsø-
ger skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

I 2028 og frem.
Kan vælges op til 3 ugers sommerferie i sammenhæng.

I ulige år vælger sagsøgte først.
I lige år vælger sagsøgte først sine sommerferieuger. Dette skal meddeles sagsø-
ger skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

En ferieuge går fra mandag kl. 10.00 til mandag ugen efter kl. 10.00.
Sagsøgte afleverer Barn til ferie hos sagsøger på sagsøgers adresse om manda-gen
kl. 10.00, og sagsøger afleverer Barn på sagsøgtes adresse den efterføl-gende
mandag kl. 10.00.

Sagsøger afleverer Barn til ferie hos sagsøgte på sagsøgtes adresse om manda-gen
kl. 10.00, og sagsøgte afleverer Barn på sagsøgers adresse den efterføl-gende
mandag kl. 10.00.

Efterårsferie

Samværet følger det almindelige samvær, blot med afhentning fredag kl. 14.00,
aflevering mandage kl. 10.00, afhentning onsdage kl. 14.00 og aflevering fredag
kl. kl. 10.00.

Sagsøger skal aflevere og hente på sagsøgtes adresse.



/

4

Jul og nytår

I ulige år, jul hos sagsøgte fra den 23. december kl. 10.00 til den 27. december kl.
10.00. Sagsøger skal aflevere på sagsøgtes adresse den 23. december kl. 10.00, og
sagsøgte skal aflevere på sagsøgers adresse den 27. december kl. 10.00.

I ulige år, nytår hos sagsøger, fra den 27. december kl. 10.00 til den 1. januar kl.
10.00. Sagsøger skal aflevere på sagsøgtes adresse den 1. januar kl. 10:00.

I lige år, jul hos sagsøger, fra den 23. december kl. 10.00 til den 27. december kl.
10.00. Sagsøgte skal aflevere på sagsøgers adresse den 23. december kl. 10.00, og
sagsøger skal aflevere på sagsøgtes adresse den 27. december kl. 10.00.

I lige år, nytår hos sagsøger, fra den 27. december kl. 10.00 til den 1. januar kl.
14.00. Sagsøger skal aflevere på sagsøgtes adresse den 1. januar kl. 10.00.

Weekend- og hverdagssamvær bortfalder helt, hvis samværet helt eller bare
delvist ligger i bopælsforælderens ferier med barnet i børnehave/skoleferierne.

Subsidiært
Sagsøgers samvær med Barn, født Dato 2020, fastsættes på følgende måde:

Hverdagssamvær

10/4-ordning, således at sagsøger i lige uger har samvær fra fredag med afhent-
ning i vuggestue og frem til tirsdag morgen med aflevering i institution /skole.

Sagsøger afhenter og afleverer Barn i institution i overensstemmelse med oven-
stående.

Vinterferie

Samværet følger det almindelige samvær, blot med afhentning fredage kl. 14.00
og aflevering mandage kl. 10.00.

Sagsøger skal aflevere og afhente på sagsøgtes adresse.

Påskeferie, pinse og øvrige helligdage

Samværet følger det almindelige samvær, blot med afhentning fredage kl. 14.00
og aflevering mandage kl. 10.00.



/

5

Sagsøger skal aflevere og afhente på sagsøgtes adresse.

Sommerferie

3 ugers sommerferie, som ikke kan placeres i sammenhæng frem til 2025.

Sagsøger kan vælge blandt lige uger, og sagsøgte kan vælge blandt ulige uger. I
lige år vælger sagsøgte først sine sommerferieuger. Dette skal meddeles sagsø-ger
skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

I 2026 og 2027
Kan vælges op til 2 ugers sommerferie i sammenhæng.

I ulige år, vælger sagsøgte først.
I lige år vælger sagsøgte først sine sommerferieuger. Dette skal meddeles sagsø-
ger skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

I 2028 og frem.
Kan vælges op til 3 ugers sommerferie i sammenhæng.

I ulige år, vælger sagsøgte først.
I lige år vælger sagsøgte først sine sommerferieuger. Dette skal meddeles sagsø-
ger skriftligt senest den 1. marts, ellers går valgretten over til sagsøger. Den, som
vælger sidst, skal senest give besked den 1. april.
I ulige år vælger sagsøger først sine sommerferieuger. Dette skal meddeles
sagsøgte skriftligt senest den 1. marts, ellers går valgretten over til sagsøgte. Den,
som vælger sidst, skal senest give besked den 1. april.

En ferieuge går fra mandag kl. 10.00 til mandag ugen efter kl. 10.00.
Sagsøgte afleverer Barn til ferie hos sagsøger på sagsøgers adresse om manda-gen
kl. 10.00, og sagsøger afleverer Barn på sagsøgtes adresse den efterføl-gende
mandag kl. 10.00.
Sagsøger afleverer Barn til ferie hos sagsøgte på sagsøgtes adresse om manda-gen
kl. 10.00, og sagsøgte afleverer Barn på sagsøgers adresse den efterføl-gende
mandag kl. 10.00.



/

6

Efterårsferie

Samværet følger det almindelige samvær, blot med afhentning fredage kl. 14.00
og aflevering mandage kl. 10.00.

Sagsøger skal aflevere og afhente på sagsøgtes adresse.

Jul og nytår

Fra 2023 – 2026.
I ulige år, jul hos sagsøgte fra den 23. december kl. 10.00 til den 25. december kl.
10.00. Sagsøger skal aflevere på sagsøgtes adresse den 23. december kl. 10.00, og
sagsøgte skal aflevere på sagsøgers adresse den 25. december kl. 10.00.

I ulige år, dagene mellem jul og nytår hos sagsøger, fra den 25. december til 28
december med aflevering af sagsøger på sagsøgtes adresse den 28. december kl.
10.00.

I ulige år, nytår hos sagsøgte, fra den 28. december til den 1. januar kl. 14.00.
Sagsøgte afleverer på sagsøgers adresse den 1. januar kl. 14.00.

I lige år, jul hos sagsøger, fra den 23. december kl. 10.00 til den 25. december kl.
10.00. Sagsøgte skal aflevere på sagsøgers adresse den 23. december kl. 10.00, og
sagsøger skal aflevere på sagsøgtes adresse den 25. december kl. 10.00.

I lige år, dagene mellem jul og nytår hos sagsøgte fra den 25. december til den 28
december med aflevering af sagsøgte på sagsøgers adresse den 28. december kl.
10.00.

I lige år, nytår hos sagsøger, fra den 28. december til den 1. januar kl. 14.00.
Sagsøger afleverer på sagsøgtes adresse den 1. januar kl. 14.00.

2027 og fremefter
I ulige år, jul hos sagsøgte fra den 23. december kl. 10.00 til den 27. december kl.
10.00. Sagsøger skal aflevere på sagsøgtes adresse den 23. december kl. 10.00, og
sagsøgte skal aflevere på sagsøgers adresse den 27. december kl. 10.00.

I ulige år, nytår hos sagsøger, fra den 27. december kl. 10.00 til den 1. januar kl.
10.00. Sagsøger afleverer på sagsøgtes adresse den 1. januar kl. 10.00.

I lige år, jul hos sagsøger, fra den 23. december kl. 10.00 til den 27. december kl.
10.00. Sagsøgte skal aflevere på sagsøgers adresse den 23. december kl. 10.00, og
sagsøger skal aflevere på sagsøgtes adresse den 27. december kl. 10.00.



/

7

I lige år, nytår hos sagsøgte, fra den 27. december kl. 10.00 til den 1. januar kl.
10.00. Sagsøgte skal aflevere på sagsøgers adresse den 1. januar kl. 10.00.

Weekend- og hverdagssamvær bortfalder helt, hvis samværet helt eller bare
delvist ligger i bopælsforælderens ferier med barnet i børnehave/skoleferierne.

Mor har fremsat påstand om, at
Barn skal have samvær på følgende måde:

Barn, født Dato 2020 skal have samvær med sagsøger, Far, i følgende omfang fra
dommens dato,

· lørdag kl. 10 i ulige uger til søndag i ulige uger kl. 15
· torsdag i lige uger fra institution til kl. 17:30

Feriesamvær:
Vinterferie (feriesamvær)
I ulige år i uge 7 i skolernes vinterferie fra lørdag kl. 10 til søndag kl. 15

Påskeferie (feriesamvær)
I ulige år fra lørdag kl. 10 før Palmesøndag til Palmesøndag kl. 19 I lige år fra
lørdag kl. 10 før Påskedag til Påskedag kl. 19.

Sommerferie (feriesamvær)
I år 2022:

2 x 3 sammenhængende dage i skolernes sommerferie fra lørdag kl. 10 til man-
dag kl. 19.

Fra kalenderåret 2023 2 x 5 sammenhængende dage hvert år fra lørdag kl. 10 til
onsdag kl. 19.

Sommerferiens placering (feriesamvær)
I lige år har samværsforælderen fortrinsret til at vælge sommerferiesamværets
nærmere placering, hvilket skal meddeles bopælsforælderen skriftligt senest den
1. marts samme år. Gives meddelelse ikke indenfor den anførte frist, så overgår
retten til at vælge til bopælsforælderen, som da skal meddele sit valg af
sommerferiesamværets placering inden den 1. april samme år.

I ulige år har bopælsforælderen fortrinsret til at vælge sommerferiesamværets
nærmere placering, hvilket skal meddeles samværsforælderen skriftligt senest den
1. marts samme år. Gives meddelelse ikke indenfor den anførte frist, så overgår
retten til at vælge til samværsforælderen, som da skal meddele sit valg af
sommerferiesamværets placering inden den 1. april samme år.



/

8

Overholdes fortrinsretten ikke (således at den overgår til den anden forælder),
ændrer dette ikke på rækkefølgen af, hvilken forælder, der vælger først ved ef-
terfølgende ferieperioder. Således kan en forælder da være førstevælger flere år i
træk.

Efterårsferie (feriesamvær)
Fra kalenderåret 2023:
I ulige år i uge 41 fra lørdag kl. 10 til søndag kl. 19.

Jul & nytår (feriesamvær)
Fra kalenderåret 2022:
I lige år fra den sidste skoledag til den 23. december kl. 19.
I ulige år fra den 24. december kl. 10 til den 26. kl. 10.

Bortfald
Det løbende samvær bortfalder helt, hvor samværet helt eller delvist ligger i
bopælsforælderens ferie med fællesbarnet i skoleferierne. Bopælsforælderen kan i
den forbindelse maks. holde 6 ugers ferie på et kalenderår indenfor skoler-nes
ferieperioder med det resultat, at det løbende samvær bortfalder.

Automatisk erstatningssamvær
Ved aflysning af løbende samvær, hvor aflysningen ikke er begrundet i
samværsforælderens forhold, har samværsforælderen ret til automatisk erstat-
ningssamvær på samme dag og i samme tidsramme i den efterfølgende uge (set
ift. det aflyste samvær). Samværsforælderen skal hurtigst muligt - efter at have
modtaget oplysning om at samværet er aflyst - meddele bopælsforælderen, at
denne ønsker at benytte sig af retten til erstatningssamvær. Ellers bortfalder ret-ten
hertil.

Andet
Ferier defineres af den skole, som det individuelle barn er indskrevet på. Er et
barn endnu ikke skoleaktivt, defineres ferier af den til enhver tid gældende di-
striktsskole.

Hermed bortfalder alle tidligere afgørelser og aftaler om samværet.

Om påstandene
Det bemærkes, at påstandene blev drøftet med parterne under det forberedende
retsmøde, herunder spørgsmålet om, hvorvidt Far ville fast-holde, at han skulle
have samvær i hver weekend, og påstandene blev forsøgt tilrettet, bl.a. således, at
Far subsidiært blot ønskede to overnat-ninger, og at dommeren kunne fastsætte,
hvilke dage det skulle være. Domme-ren har imidlertid valgt at indsætte parternes
påstande, som de forelå indled-



/

9

ningsvist ved retsmødets begyndelse, således at parterne kan få en fuldstændig
prøvelse af spørgsmålet, såfremt dommen ankes.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed i henhold til lov.

Far og Mor deltog den 14. sep-tember 2021 i et familieretligt udredningsmøde i
Familieretshuset i København, idet Far havde kontaktet Familieretshuset angående
samvær.

På mødet indgik forældrene en samværsaftale med bl.a. to overnatninger hos Far
pr. uge. Der blev aftalt et opfølgende møde i januar 2022.

På det opfølgende møde den 25. januar 2022 kunne forældrene ikke opnå enig-hed
om samværet, hvorefter sagen blev indbragt af Familieretshuset til familie-retten.
Far indbragt imidlertid tillige sagen for familieretten med henblik på fuldbyrdelse
af aftalen indgået i september 2021, men sagen blev af-vist. Der verserer pt. et
kæremål angående denne afgørelse.

Vuggestue 1 har den 7. marts 2022 afgivet udtalelse om Barn. Hun beskrives som
en pige i trivsel, der er alderssvarende udviklet, og at hendes til-knytning til og
samspil med begge forældre er lige betydningsfulde for hende.

Forklaringer
Far og Mor har afgivet forkla-ring.

Far har forklaret, at han er 40 år. Barn er hans eneste barn. Han bor alene i en 51
kvm stor lejlighed i By 1. Før han flyttede sammen med Mor, boede han også i By
1. Han har ingen kæreste. Han er Stilling 1 i Kommunes Afdeling 1. Han har
været ansat siden juni 2016. Han arbejder med Udeladt.

Hans bror og kone bor i By 2 med deres to børn. Han har boet hos dem i to
måneder, da han flyttede fra Mor, så Barn kender dem. Hans far og kæreste bor i
By 3, og hans mor og hendes kæreste i By 4 ved By 5. Han har en god relation til
begge forældre. Hans far har haft en hjerne-blødning, og Barn har ikke nogen
relation til ham, da faren ikke er i stand til det. Faren har tidligere haft et
alkoholmisbrug. Men de har besøgt ham. Han har besøgt sin mor i sommerhus
med Barn, da hun var 4-5 måneder, ellers har hans mor været på besøg hos ham.



/

10

Han og Mor mødte hinanden i sommeren 2018. De havde skrevet sammen forud
herfor i en gruppe ”Gruppenavn” for tidligere stofmisbrugere. Han er tidligere
stofmisbrugere. Det ophørte i 2007. Han var i behandling og blev frivillig på
institutionen. Herefter tog han HF, hvorefter han uddannede sig som Stilling 1. Da
han blev færdig som Stilling 1, blev han ansat på Afdeling 2 i By 6. Det kræver
sikkerhedsgodkendelse, men den fik han. Han arbejdede der til Arbejdsplads 1
lukkede. Det kunne ikke hænge sammen for ham, at han skulle køre fra By 1 til
Arbejdsplads 2. Han går til Gruppenavn en gang om ugen. Han minder sig herved
om, hvad han kom fra, og hvad der er vigtig. Han hjælper også andre, der har brug
for hjælp, ligesom han blev hju-let tidligere.

Han og Mor flyttede sammen efter et års tid. De modtog fertilitetsbehandling og
betalte halvdelen hver. De skulle have Barn sammen. Deres forhold har dog hele
tiden været kaotisk. Før han sagde sin lejlighed op i By 1, har han måtte tage hjem
midt om natten. Der var konflikter mellem dem. Mor fik an-faldt, hvor hun blev
rigtig vred og råbte og skreg og holdt ham vågen. Det blev for meget for ham. Så
enten tog han hjem til By 1 eller op til sin storebror.

Hans forhold til Mors dreng, Særbarn, var udfordret. Hvis han fik en bedre rela-
tion med Særbarn, blev hans relation til Mor dårligere. Særbarn var også meget
på-virket af hans og Mors konflikter.

Han har en enkelt gang ringet efter politiet. Mor ville ikke lukke ham ud af lej-
ligheden, og hun overfaldt ham med bid og slag. Han mener, at det var før, at Mor
blev gravid.

De flyttede fra hinanden i december 2020. Der havde været mange konflikter. Mor
havde været rigtig syg i forbindelse med fødslen og havde det rigtig skidt. Han
varetog omsorgen for Barn om natten. Mor blev også indlagt, hvor han og Barn
også var indlagt.

I december havde en kammerat, der havde brug for at bo hos dem én nat. Kam-
meraten var syg. Alligevel smed Mor ham ud om morgenen, fordi hun pludse-lig
blev meget vred. Da indså han, at han ikke længere kunne blive boende sam-men
med Mor.

Da han flyttede, indgik de den aftale, at da han allerede havde planlagt orlov, så
skulle han fortsat holde den. Så han havde Barn i dagtimerne fra kl. 8-15.30 hver
dag med en overnatning hos ham hver anden uge. Kommunens familie-team var
bag aftalen, så den var i princippet fastsat af dem. Det gik fint, og han og Mor
havde en okay dialog på det tidspunkt. Der var indimellem nogle mis-forståelser
imellem dem, men intet alvorligt.



/

11

Barn er et glad, energisk og meget nemt barn. Hun udforsker alt muligt og kan
lide at kravle op på ting. Hun er adræt og nærmest frygtløs. Hun er også et ut-
roligt kærligt barn. Hun danser og forsøger at synge. Hun er glad for ham, lige-
som han er meget glad for hende. Nogen gange bliver hun ked af det, når han
afleverer hende, men som regel siger hun bare ”hej hej” .

I øjeblikket overnatter hun hos ham fra mandag til tirsdag. De har tidligere haft en
ordning, hvor hun overnattede hos ham to gange om ugen, men det blev sat ned
efter deres møde i januar i Familieretshuset.

Han henter hende ved 14-tiden mandag eftermiddag i vuggestuen. Han anven-der
Flex, så han kan gå tidligt fra arbejde. Vuggestuen ligger også på Område, hvor
han arbejder. De tager hjem fra vuggestuen. Nogle gange går de på lege-pladsen,
mens de andre gange hygger hjemme. Hun kommer i bad og herefter bliver hun
puttet. Hun sover hos ham.

Han kører med toget til og fra By 1 og med metroen fra Station. Han bor lige ved
siden af stationen i By 1, så de kan altid få en plads. Han bru-ger tiden i toget til at
lege med hende, læse rørebøger eller tale om de ting, som de kan se ud af vinduet.
Det tager 40 minutter til Station og maksimalt 10 minutter med metroen.

Barn begyndte oprindelig i Vuggestue 2. Men Mor flyttede hende, da Mor ikke
kunne lide de ansatte. Han har talt med personalet i den vuggestue, hvor Barn er
nu. Personalet er bekymrede, men de er meget tilbage-holdende med at fortælle
noget til ham. Han er bange for, at Mor nu igen vil skifte vuggestue. Barn er ellers
rigtig glad for at være i den vuggestue. Hun er glad for de voksne og for de andre
børn Han har spurgt personalet, om de har indberettet Mor til kommunen, men
han fik alene svaret ”ikke endnu” . Han mener, at Mor har beskyldt en pædagog
for pædofili, men Mor har vist trukket sin beskyldning tilbage igen.

Han og Mor har svært ved at samarbejde. Han fortrækker at hente og aflevere i
vuggestuen, for stemningen er meget dårlig, når han og Mor er i samme rum. Det
synes han, at Barn skal skånes for. Han forsøger også at lave alle aftaler med Mor
på skrift, via sms. Der opstår alt for tit problemer, hvis de har indgået mundtlige
aftaler. De kan komme op og skændes om en mundtlig aftale, og det er ikke godt
for Barn. De har aftalt, at de skal give en status på, hvordan Barn har det, men det
overholder Mor ofte ikke.

Han ønsker mere samvær via en optrapningsmodel som følger Barns alder.
Hverdagssamvær fra vuggestue til 17.30 giver ham nærmest ingen mulighed for at
foretage sig noget med Barn. De har svært ved at nå til eksempelvis By 2. Men
optrapningsmodellen skal være på Barns præmisser.



/

12

Han har meget svært ved at have samvær om torsdagen, for han er først færdig på
arbejde kl. 17. Det har ingen betydning for ham, om det er lige eller ulige uger, for
han har kun Barn. Han ved, at det skal passe ind med Mors samvær med Særbarn,
så det respekterer han. Det er også Mor, der har foreslået, at Barn overnatter hos
ham om mandagen, for det passer Mor bedst, idet hun går i Gruppenavn om
mandagen.

Han kan mærke, at det har en betydning for forholdet mellem Barn og ham, at de
er mindre sammen nu.

Adspurgt af den børnesagkyndige forklarede han, at Barn bliver glad for at se
ham, når han henter hende. Han så ikke, at Barn reagerede på, at hun havde to
overnatninger hos ham om ugen. Han undrer sig over, at hverken vuggestuen eller
andre har bemærket, at Barn skulle reagere. Han er klar over, at ud fra Barns
perspektiv er det ligegyldigt, om Mor lyver om en reaktion, eller om re-aktionen
skyldes, at Mor har det skidt. Hvis Mor har det skidt, vil det påvirke Barn. Hvis
Mor lyver om reaktionerne, så er det også bekymrende, fordi hun herved afskære
Barn og hans relation.

Han har det bedst med fastsættelse af en minimumsaftale. Så kan de henholde sig
til den. Hvis de ud over det kan aftale yderligere, vil det være fint. Men de må
have en aftale, så Mor ikke bestemmer det hele ud fra sit humør.

Han er indstillet på at deltage i et samarbejdskursus. Han og Mor har imidlertid
gået til adskillige kurser sammen, for at få deres forhold til at fungere, uden at det
hjalp.

Foreholdt at et barn på to år kan have vanskeligt ved at omstille sig to gange om
ugen, fastholdt han, at han ingen reaktioner har set.

Mor har forklaret, at hun er 39 år og de bor på Bydel. Hun har Særbarn på
samvær fra mandag til onsdag hver uge. Hun er lige blev færdiguddannet Stilling
2, men hun er pt. sygemeldt på grund af denne sag, som tager hårdt på hende. Hun
har været sygemeldt siden december 21. Hun og Særbarns far har et fint
samarbejde. Hun har ingen kæreste. I sit net-værk har hun sin far og en kusine.
Hun har også en rigtig god veninde, som de kalder ”Moster Person” .

Hun er ikke misbruger mere, idet hun stoppede for 8 år siden. I begyndelsen
deltog hun i mange Gruppenavn-møder, næsten hver dag, i ca. to år. Hun går
nogle gange flere gange om ugen nu. Det kommer an på, hvordan hun har det.
Denne sag har været svær, og så har hun brug for at tale med andre mennesker, og
så anvender hun Gruppenavn.



/

13

Hun har det ellers fint i dag. Hun havde det skidt, da hun og Far var sam-men. Far
flyttede ind to måneder før termin. Det var et kaotisk forhold. Hun havde svært
ved at vide, hvor Far var henne i deres forhold. Han for-lod hende tit og ofte. Hun
var i tvivl om, han elskede hende. Det gav anledning til frustrationer hos hende.
De har begge været udadreagerende. Der har været vold og skænderier. Hun har
ikke anmeldt Far for vold. Det gik begge veje.

De varetog begge omsorgen for Barn, og Far blev også indlagt på hospita-let, da
hun blev indlagt på grund af sygdom.

Om episoden med Fars ven forklarede hun, at hun havde det rigtig svært i den
periode efter en svær fødsel. Kammeraten var i forvejen meget speciel. Hun kunne
ikke overskue, at han skulle overnatte hos dem.

De flyttede fra hinanden i december 2020. Hun mener, at der så gik noget tid, før
Far igen så Barn, men da hun skulle lave sin bacheloropgave holdt Far orlov og
tog sig af Barn i dagtimerne. Far havde orlov fra marts til juni. Far tog Barn med
til By 2. Hun ammede hende fortsat på det tids-punkt, så hun overnattede ikke hos
Far.

Barn begyndte i vuggestue i august 2021. Hun indgik en aftale med Far om
overnatning to gange om ugen, men hun kunne se, at Barn fik usædvanlige
reaktioner på det. Derfor ønskede hun, at der skulle være mindre samvær med
overnatning. Reaktionerne bestod i, at Barn blev pylret, ville ikke spise og sov
meget dårligt. Barn begyndte også at slå både på sig selv og på andre. Hun kunne
vågne med skrig om natten og være ganske utrøstelig. Hun mener ikke, at Barns
reaktioner skyldes, at hun selv er presset på grund af sagen. Hun havde følt sig
presset i Familieretshuset til at indgå en aftale om to overnatnin-ger.

Hun valgte at skifte vuggestue i oktober 2021. Hun husker ikke, at vuggestu-
eskiftet påvirkede Barn. Barn havde været ked af at blive afleveret i den anden
vuggestue.

Hun har tilbudt Far eftermiddagssamvær, men det har han afslået.

Hun synes, at samvær må fastsættes ud fra Barns alder. Det er efter hendes op-
fattelse meget vanskeligt at spå om, hvordan Barn udvikler sig, og om i hvilket
omfang samværet kan øges, når hun bliver ældre.

Hun har taget Barn ud af Vuggestue 1. Hun skal til samtale med en dagpleje. Hun
synes, at der var alt for stor udskiftning af de voksne i Vuggestue 1. Hun
forventer, at en dagplejemor giver Barn mere ro og stabilitet. Hun



/

14

har ikke orienteret Far om sin beslutning. Hun ville vente med at sige det, til hun
kendte adressen på det nye sted.

Hun forsøger at samarbejde med Far. Han vil aldrig ind i lejligheden, når han
henter Barn. Hun tror, at det kunne være godt for Barn, hvis han lige var i
lejligheden i 5-10 minutter. Når det hele skal gå så hurtigt, bliver Barn ked af det.

Hun vil gerne tale med Far og indgå mundtlige aftaler, men Far vil kun
kommunikere pr. sms. Hun foreslog, at de holdt 1-års fødselsdag sammen, men
det afviste Far. Hun vil gerne deltage på et samarbejdskursus med Far.

Hun kender Fars bror. Hun ved ikke, hvor meget Barn har set den øvrige familie.
Hun har forståelse for, at det tager tid at køre til Jylland. Hun mener, at Fars
familie ikke har været på Sjælland, hverken til jul eller påske.

Barn er en nem og glad pige. Hun er nysgerrig og undersøger ting. Hun har det
godt. Derfor kan hun også mærke forskel på hende, da samværet blev inten-
siveret.

Hun har selv meget temperament og er diagnosticeret med borderline. Det har hun
været i behandling for, der blev afsluttet for et år siden. Det var dialektisk adfærds
terapi.

Adspurgt af den børnesagkyndige forklarede hun, at hun har tilbud Far
dagssamvær, og hun har tilbudt, at han kunne være i hendes lejlighed, men det har
han afvist. De kunne også være på Remisen eller et bibliotek.

Hun går ud fra, at baggrunden for, at Barn reagerer, når hun er hos hende, er fordi,
at hun er primær omsorgsperson for Barn. Derfor er der ikke reaktioner, når Barn
er hos Far. Hun vil gerne forbedre sin kommunikation med Far. Men når hun
rækker ud, afviser han hende.

Hun har ikke hørt, at Vuggestue 1 vil lave en underretning til kom-munen.

Familierettens begrundelse og resultat
Familieretten lægger til grund, at parterne med Familieretshusets bistand har
forsøgt at anvende en samværsmodel, hvor Barn bl.a. har haft to ugentlige
overnatninger hos Far. Samværet medførte ifølge Mor uhensigtsmæssige
reaktioner hos Barn.



/

15

Den børnesagkyndige psykolog har under retsmødet oplyst, at et barn på Barns
alder ikke formår at omstille sig til forskellige omsorgspersoner to gange om
ugen.

Retten finder, at begge forældre har forsøgt at samarbejde om samvær til Barns
bedste, hvilke de i retten også har udtrykt et ønske om fortsat at gøre.

Henset til Barns alder og på baggrund af den børnesagkyndiges anbefalinger
finder retten, at Barn på nuværende tidspunkt skal skånes for omsorgsskift, hvilket
betyder, at hun alene skal overnatte en gang om ugen hos Far. Der er dog intet til
hinder for, at Far i videre omfang kan have hverdagssamvær med Barn ved
afhentning i institution og med afleve-ring hos Mor inden aftensmad, hvilket vil
sige senest 17.30. Far har oplyst, at han om torsdagen altid har sent fri, hvorfor det
ikke skal være denne dag, hvor han har hverdagssamvær. Mor har udtrykt
forståelse herfor i retten.

Parterne er enige om, at der bør fastsættes feriesamvær. Henset til Barns alder
finder retten, at der alene bør fastsættes feriesamvær for sommerferie og jul

Far har ønsket en samværsaftale, som ender med en 9/5-ordning og i øvrigt angår
årene frem til i hvert fald 2028. Retten finder, at der på nuvæ-rende tidspunkt ikke
kan fastsættes faste rammer for en optrapning af samvæ-ret, da det afgørende er,
at forholdene passer med Barns udvikling. Parterne har været enige om, at der
ikke skulle indhentes yderligere oplysninger om Barn, og henset hertil finder
retten, at der alene kan fastsættes en samværsafgø-relse, hvor der ikke kan
fastsættes optrapning, som det fremgår nedenfor.

Familieretten henviser til forældreansvarslovens § 19 og § 21.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Fars samvær med Barn fastsættes på følgende måde fra dommens dato:

Ulige uger
- fredag med afhentning i institution og aflevering lørdag kl. 16.00 hos

Mor.
- onsdag med afhentning i institution og aflevering hos

Mor senest kl. 17.30.



/

16

Lige uger
- mandag med afhentning i institution og aflevering hos

Mor senest kl. 17.30.
- onsdag med afhentning i institution og aflevering torsdag i institution.

Sommerferie
I lige år har samværsforælderen fortrinsrt til at vælge sommerferiesamværets
nærmere placering, hvilket skal meddeles bopælsforældreren skriftligt senest en 1.
marts samme år, dog senest den 15. maj 2022 i 2022. Gives meddelelse ikke
indenfor den anførte frist, så overgår retten til at vælge til bopælsforældreren, som
da skal meddele sit valg af sommerferiesamværets placering inden den 1. april
samme år.

I ulige år har bopælsforældreren fortrinsret til at vælge sommerferiesamværets
nærmere placering, hvilket skal meddeles senest den 1. marts samme år. Gives
meddelelse ikke indenfor den anførte frist, så overgår retten til at vælge til
samværsforældreren, som da skal meddele sit valg af sommerferiesamværets
placering inden den 1. april samme år. Overholdes fortrinsretten ikke (således at
den overgår til den anden forældre), ændrer dette ikke på rækkefølgen af, hvilke
forældre der vælger først ved efterfølgende ferieperioder. Således kan en forældre
da være førstevælger flere år i træk.

Ferien lægges i skolernes sommerferie, svarende til den distriktsskkole, der hører
til bopælsforældreren.

I år 2022
2 x 3 sammenhængende dage fra første dag kl. 10 til tredje dag kl. 19.

Fra kalenderåret 2023
2 x 5 sammenhængende dage hvert år fra første dag kl. 10 til femte dag kl. 19.

Jul/nytår
I 2022 følges det almindelige samvær

Fra 2023
I ulige år fra den 23. december kl. 10.00 til den 25. september kl. 16.00. I lige år
fra den 21. december kl. 10 til den 23. december kl. 16.00.

Ved alle øvrige helligdage og eventuel ferie følges det almindelige samvær.

Ingen af parterne betaler sagsomkostninger til den anden part eller til statskas-sen.



/





/

 




/